Det gør motionsformer, der aktiverer kroppens store muskler. Som grundregel gælder, at jo mere muskelmasse, der er i sving, jo højere bliver kalorieforbrændingen. Derfor vil fx langrend, fitnesscenterets crosstrainer, roning og fx kettlebell swings give meget høj forbrænding, hvis du virkelig går til stålet.
Vær dog opmærksom på, at det er mindst lige så vigtigt, at du er i stand til at være i gang i længere tid. Vælg derfor ikke kun motionsform efter kalorieforbrænding pr. minut, men også ud fra, hvad du kan og har lyst til at lave i noget længere tid.